Ամբիոնը քայլեր է ձեռնարկել ուսումնական և օժանդակ գրականությունների հրատարակության ուղղությամբ: Տպագրվել է «Գրականագիտության ներածության քրեստոմատիա» (կազմողներ` Ա. Բեքմեզյան, Վ. Նավասարդյան), թարգմանվել և հրատարակվել են Ս. Արտամոնովի «17-18-րդ դարերի արտասահմանյան գրականության պատմությունը», «20-րդ դարի արտասահմանյան գրականության պատմությունը» կոլեկտիվ աշխատանքը, «Ուսանողի գրադարան» մատենաշարով հայերեն հրատարակվել են Համաշխարհային գրականության մի շարք նշանավոր գրական հուշարձաններ /Գյոթե` «Բանաստեղծություն և ճշմարտություն», «Հին արևելքի պոեզիա», «Գերմանական նորավեպ», «Ֆրանսիական կլասիցիզմ», «Ֆրանսիական պոեզիա», «Ամերիկյան պատմվածքներ», «Ժամանակակից արտասահմանյան դրամատուրգիա»-ի երկու հատորները և այլն: Ամբիոնի գիտական կարևոր հրատարակություններից են պրոֆ. Հ. Էդոյանի «Եղիշե Չարենցի պոետիկան», պրոֆ. Ա. Հարությունյանի «Ետպատերազմյան ամերիկյան պոեզիան», դոկտոր Կ. Մատինյանի «Ավստրիական դրամատուրգիան 20-րդ դարի երկրորդ կեսին», դոց. Ա. Սեդրակյանի «Էզ. Փաունդի էսթետիկական հայացքները», դոց. Ա. Բեքմեզյանի «Վիպակի ժանրը 20-րդ դարասկզբի հայ գրականության մեջ» աշխատությունները: